நீ யார் எனக்கு - காதல் கவிதை

நீ யார் எனக்கு காதலனா அப்போ 
 ஏன் கைபிடிக்க வில்லை . 
 என் கணவனா நீ இல்லையே 
 கணவன் என்றா நீ என்ன 
 சுகம் தந்தாய் எனக்கு 
  உனக்கும் எனக்குமான 
 உறவுதான் என்ன 
  நமக்குள் தகாத உறவா 
 நான் தவறான பெண்ணா 
 அப்படியும் சொல்ல முடியவில்லை 
  இதுவரை உன் நிழல் கூட 
 என் மீது பட்டதில்லையே 
 அப்புறம் எப்படி தவறான 
 உறவு உன்மீது கோபம் 
 உன் மீது பாசம் வெறுப்பு 
 மட்டும் எப்போதும் இல்லை . 
 உன்னை விட்டு விலகவும் 
 முடியவில்லை உன்னோடு 
 நான் உறவாட உனக்கும் 
 எனக்கும் உறவும்  இல்லை 
 உரிமை மட்டும் எடுக்கிறேன் 
 உனக்கு நான் யார் ? 
 என் கழுத்தில் தாலி கட்டியவனை 
 விட உயர்ந்தவனாய் உயிரானவனாய் 
 உன்னதமானவனாய் எந்தன் தெய்வமாய் 
 என் தாயானவனாய் என்றும் நீ என்னுள்ளே